Mun trúin á Krist frelsa okkur frá efnishyggjunni ? Skyldi þjóðin læra nokkuð ? Jesús sagði þeim : „ Ég er brauð lífsins . Þann mun ekki hungra sem til mín kemur og þann aldrei þyrsta sem á mig trúir . En sá er vilji þess sem sendi mig að ég glati engu af öllu því sem hann hefur gefið mér heldur reisi það upp á efsta degi . Því sá er vilji föður míns að hver sem sér soninn og trúir á hann hafi eilíft líf og ég mun reisa hann upp á efsta degi . “ Enginn getur komið til mín nema faðirinn , sem sendi mig , laði hann og ég mun reisa hann upp á efsta degi . Hjá spámönnunum er skrifað : Guð mun kenna þeim öllum . Hver sem hlýðir á föðurinn og lærir af honum kemur til mín . Þetta er brauðið sem niður stígur af himni . Og brauðið er líkami minn sem ég gef heiminum til lífs . “ Hin kristna trúarafstaða er ekki eitthvert hugmyndakerfi eða hugsjónasmíð í heimspekinni . Við höfum gnóstíkera og við höfum Markíonista og við höfum kenningarnar um mýtuna um Krist . Um veruleika Jesú er enginn sagnfræðingur tilbúinn að efast , sem á annað borð vill láta taka sig alvarlega . Það gildir um gagnrýnustu sagnfræðinga allra alda að enginn efast um að Jesú hafi verið til og kenndur við Nazaret . Og um hann er fjallað í heimildum langt út fyrir guðspjöll og bréf Nýja testamentis . Trúarlegur skilningur á upprisunni Það er hins vegar trúarlegur skilningur okkar að byggja átrúnað kristinna manna á upprisu hans frá dauðum . Pasach er hebreska og merkir einmitt brottför , en af því dregið íslenska orðið páskar . Gyðingar ákváðu þá reiknireglu að miða páskadag við fyrstu tunglfyllingu eftir jafndægur að vori . Þá gat hátíð páskanna þeirra borið upp á hvaða vikudag sem var . Páskar og aldur tunglsins Skýrir það auðvitað hvernig talað er um það í guðspjöllunum að Jesús frá Nazaret hafi verið krossfestur á páskahátíð Gyðinga á föstudegi . Því fylgdi það þeirri þróun að sunndagurinn varð að helgidegi kristinna manna og menn fögnuðu í trú sinni á upprisuna fyrsta sunnudag eftir fullt tungl eftir jafndægur að vori . Páskar stjórna almanaki þjóðar Um allt þetta er sjaldan fjallað en þó eru þessi vísindi vel þekkt og mörgum kunn . Af því ræðst sá siður að páskarnir stjórna verulegum hluta af almanaki kristinna þjóða og þar með daglegu lífi alls almennings í landinu okkar , jafnvel þótt ekki séu alveg allir þegnarnir kristnir . Finnst mér við hæfi að rifja þetta upp núna til að sýna fram á að eitt og annað er ekki að breytast í lífi þjóðarinnar þótt gríðarlega margt hafi tekið kollhnýsa og dýfur og snúist á alla kanta í samfélaginu frá því í haust . En það er rétt að minna á að þótt við tölum um grundvöllinn fyrir útreikningi á páskatungli og páskadegi , er grundvöllur páskahátíðarinnar upprisa Jesú Krists . Steinar sem tala og þytur í laufi Nú talaði Drottinn um sig sem hyrningarstein , steininn sem smiðirnir höfnuðu , að hann væri orðinn að þeim steini sem öll byggingarlist í musteri Guðs hvílir á . Steinninn er líka tákn sem tengist á vissan hátt páskum bæði hjá Gyðingum og kristnum mönnum . Hjá Kristi er það steinninn í hinu nýja musteri hins upprisna Frelsara . Og þegar einhver las það sem var höggvið í steininn var haft á orði að steinninn talaði . Brauðið sem er og mettar Jesús er brauð lífsins . Mikið ólán er það ef trú á svo mikinn Drottinn hefur ekki afgerandi áhrif á hjartalagið og sálarlífið og mótun einstaklingsins yfirleitt . Stoðir efnishyggjunnar eru margar brostnar og því ætti það stress og sú girnd að vera á undanhaldi sem fylgdi mesta efnishyggjuskeiði mannkynssögunnar , því er náði hámarki á Íslandi eftir aldamótin og fram til ársins 2007 . Það er æpandi fáránleiki að þeir , sem hampað var sem ríkustu mönnum Íslands , svindluðu sér inn á fótboltaleiki með því að greiða ekki fyrir lúxusstúkur sínar . Mikill er hégómi þess lífs er treystir á það sem sýnist vera auðlegð og mikið er gott að það er komið í ljós hvað þetta var mikill sýndarveruleiki og plat . Það verður spennandi að sjá hvort hún kastar núna skurðgoðum efnishyggjunnar , kastar hégóma og hafnar ágirndinni . Það á enn eftir að koma í ljós , því enn er öll umfjöllun bundin við eignir og fjármál og efnahag ríkis og þjóðar . Fyllum líf okkar þeim boðskap sem boðar fagnaðarerindið um hinn lifandi Drottinn , upprisinn frelsara og eilíft líf . Aðeins þannig á þessi þjóð von um nýja og betri tíma og sannið til að þá mun Drottinn vel fyrir sjá , þegar honum er treyst í einu og öllu . Setjum aldrei framar traust okkar á heiminn en allt okkar traust á Guð og lofum hann . Það er leið út úr vanda og út úr hverju þrælahúsi sem verða vill og uppá það hljóðar fagnaðarerindið um Frelsara mannkyns , alltaf .